Siku ambayo sitaisahau maishani

SIKU AMBAYO SITAISAHAU MAISHANI MWANGU.

Ilikuwa ni baada ya kumaliza shule ya upili na kupata matokeo yangu
yaliyokuwa ni ya kupendeza sana na niliona ya kwamba ndiyo yangu ya muda
mrefu ya kujiunga na chuo kikuu inakaribia kuafikiana.Kwa hivyo
nilihitaji simu nzuri iliyo na hifadhi kubwa ya kuhifadhi vitabu na vitu
vinginevyo muhimu vya kusaidia katika masomo na nilifanikiwa kupata
kibarua Cha ujenzi katika boma moja kule kijijini kwetu ili kutafuta
pesa za kununua Ile simu,na nilikuwa nishakabidhiwa mshahara wangu wa
elfu kumi na tatu.

Ilikuwa ni siku ya Ijumaa tarehe therathini na mosi mwezi wa saba,mwaka
wa elfu mbili na ishirini.Niliamka asubuhi na mapema na kuanza
kujitayarisha jinsi nitakavyotembea kule mtaani ili kununua simu na
kuomba mkopo wa HELB.Nilielekea bafuni na baadaye nikapata kuwa dadangu
amemaliza kutayarisha kiamsha kinywa.Nilivalia mavazi yangu haraka na
kuelekea sebuleni ili kuchukua kiamsha kinywa.Dadangu alinikataza
kuvalia yale mavazi kwa kuwa nilionekana mwenye pesa nyingi sana na
wakola wangenivamia lakini nilimpa kicheko cha dharau.Baadaye shangazi
yangu aliyefaa kunipelekaa mtaani kununua simu alifika na bila kupoteza
muda tuliondoka nyumbani.

Tulibahatika kupata taxi kwa haraka na tuliweza kufika mtaani kwa muda
wa saa moja.Baada ya kuwasili tuliekea kwa duka la kwanza tuliloliona na
kuangalia simu kadhaa lakini sikuweza kupendezwa kamwe.Kwa hivyo
tulitembelea duka kadhaa kabla ya kupata simu iliyoitwa "Tecno Pop 5"
ilikuwa ya elfu kumi na moja na ilinipendeza sana.Shangazi yangu
alishauliana na muuzaji na akakubali kutuondolea mia nane kutoka kwa ile
bei ya kawaida na nikaweza kulipa.

Baada ya kununua Ile simu na kuondoka kwa lile duka,niliweza kuweka kadi
za sim mle ndani na nikamfahamisha mamangu kuwa nishafanikiwa kupata
simu.Tuliagana na shangazi yangu aliyeelekea kwa shughuli zake nami
nikaelekea kwa mkahawa mmoja uliokuwa hapo karibu kwa vile nilikuwa na
njaa sana.Niliagiza chakula changu na baadaye nikaondoka kuelekea kituo
cha Huduma centre ili niweze kuomba mkopo wa HELB ili nikaweze kukidhi
mahitaji yangu pale chuoni.

Nilipofika pale,nilipata kukiwa kumefungwa na ikanibidi niwaulize watu
waliokuwa hapo karibu ni kwa nini kulikuwa kumefungwa.Walinieleza ya
kwamba ilikuwa ni siku ya likizo ya umma,hivyo basi ofisi za umma
hazingefunguliwa.Niliichomoa Ile simu yangu mfukoni ili kumjuza mamangu
kuwa kumefungwa nilipoitwa na kijana mmoja aliyekuwa ameketi kando ya
barabara nami nikaelekea pale.Alinisalimia kwa mkono Kisha akasimama na
kunikumbatia.Aliniambia kuwa yeye anashiriki na shirika la msalaba
mwekundu,Kisha akanielezea kuwa ametumwa kutoka Nairobi,kwa hivyo
nimwelezee mahali ofisi zao zilipo katika mtaa wa Meru.Nilimwambia kuwa
sijui na akaniagiza nimtafutie mtu mmoja Kati ya waliokuwa
wakipitapita.Alimsimamisha kijana mmoja wa umri wa kati,niliyemwelezea
kila kitu kuhusu yule jamaa.Laiti ningalijua nishaingia kwa
mtego.Tulisalimiana tena na wale jamaa wangu na kukumbatiana kwa vile
walikuwa washanipaka dawa za kunipumbaza na singeweza kukataa tena
maagizo yao kwa vyovyote vile.

Yule jamaa niliyempata wa kwanza,aliatuambiwa kuwa wanagawia watu vitu
mbalimbali kulingana na kazi wanazozifanya,na kwa hivyo tuweze kumweleza
kazi zetu.Mwenzangu ndiye aliyeanza na kumwelezea kuwa yeye ni
mwanabiashara na akahaidiwa kupewa pikipiki mzima.Ulifika ni wakati
wangu nami na niliweza kumwelezea kuwa nimemaliza should ya upili na
nangojea kujiunga na chuo kikuu mwezi wa Septemba.Aliniahidi kunipa
kompyuta ya mikononi.Nilifurahi sana na kuona kuwa njia zangu
zishafunguliwa na mwenyezi Mungu,laiti ningalijua ni wezi.Nilikuwa
karibu kumpigia mamangu na kumwelezea yaliyojiri mle mtaani lakini
wakanikanya.

Tuliendelea na mazungumzo yetu alipotuambia tuketi chini.Alianza
kutufunza mambo ya Biblia na kutuuliza maswali baada ya kila
funzo.Alinisifia sana kwa kuwa niliijua Biblia sana na niliyajibu
maswali yote aliyoyauliza hata kumshinda mwenzangu.Walikuwa
wameyapumbaza mawazo yangu na niliweza kufurahi mno.Baada ya dakika
chache alituambia pia ni nabii na akaanza kututabiria kila mtu na wakati
wake.Walikuwa wameongea na jamaa wangu na alianza naye ili nikaweze
kumwamini kikamilifu kama nabii wa Mungu.Kwa hivyo alimwambia sense
kando kiasi,ili aniambie mambo yake tu mengi.Baadaye alimwita na
nikamwelezea kila kitu nilichoambiwa na nabii,na kila kitu kulikuwa ni
kweli kabisa.Nilipata kumwamini yule nabii sana.Ilifika zamu yangu nami
nikaenda kando mbali na wao kiasi,na baada ya dakika mbili waliniita na
kunielezea habari zangu na familia yetu zilizokuwa ni za kweli
zote.Nilipigwa na butwaa na kijasho kikaanza kunitiririka usoni.

Baada ya muda mfupi aliniambia ya kwamba ningepata kazi katika uwanja wa
ndege wa Jomo Kenyatta,kisha akatuambiwa kuwa Kuna watu wanaotusumbua
katika familia zetu na akatuuliza kama tungetamani kuwajua.Tulikubali na
akasema kwamba tunafaa kuomba "ombi la baba yetu mara kumi" na baada ya
kumaliza,tutaisikia sauti ya Mungu ikituelezea.Alituambia ni lazima
tuwache kila kitu tulichokuwa nacho ili tuweze kuisikia Ile sauti.Jamaa
wangu alianza kama kawaida ili nisigundue walikuwa wezi.Aliacha
pesa,simu na kila kitu kisha akaondoka kwenda mahali maalum
alikotumwa.Baada ya dakika kumi alirejea na kutuambia ameisikia sauti
ikimwambia kuwa wanasumbuliwa na ndugu yake na anapanga kumuua.Ilifika
zamu yangu nami na nikawaachia pesa yangu yote,nikawaachia simu na
kuwaambia meno siri la Mpesa na simu kwa ujumla na mkoba wangu uliokuwa
na hati zangu asili za masomo na vitambulisho vya wadhamini kisha
nikaondoka pia.Baada ya dakika tana nilirejea bila kuisikia sauti yoyote
na sikupata ata mmoja wa wale watu,walikuwa washaondoka na kila kitu
changu.Hapo ndipo niligundua ya kwamba walikuwa wezi na washaniibia kila
kitu.

Ilikuwa ni saa kumi na mbili jioni na niliweza kuomba simu kwa watu
waliokuwa wakipitapita kule mtaani ili nipige ripoti mle nyumbani,lakini
nilishindwa kumfikia mamangu kwa simu yake ilikuwa imezimwa.Sikutaka
kumjuza babangu kwa kuwa angenigombeza sana.Nilijaribu tena lakini
sikuweza kumfikia,kisha nikakata tamaa na nikajipanga kulala
vichakani.Nilinyeshewa sana na siku iliyofuata niliuguza
nimonia.Niliomba simu tena na kumpigia mamangu simu na nikamwelezea yote
yaliyonipata.Alijitayarisha na akaja kunichukua,kabla ya kuripoti jicho
kisa kwa polisi.Baada ya kuripoti tulipanda gari na kuelekea nyumbani na
kuanza kutafuta namna ya kutafuta simu nyingine na hati nyingine.Wazazi
wangu wangu walitumia zaidi ya elfu kumi ili kuzipata nami nikalazwa
hospitalini kutokana na Ile nimonia.Baadaye nilipata kupona lakini hadi
leo huwa najilaumu na kwa kweli hiyo siku ilikuwa mbaya na sitawahi
kuisahau maishani kwangu.